A TANÁCS 79/2008/EK RENDELETE
(2008. január 28.)
az egyes ESZAK- és EK-acéltermékek Macedónia Volt Jugoszláv Köztársaságból az Európai Közösségbe történő kiviteléről (kettős ellenőrzési rendszer) szóló 152/2002/EK rendelet hatályon kívül helyezéséről
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 133. cikkére
tekintettel a Bizottság javaslatára,
mivel:
(1)
Az egyrészről az Európai Közösségek és tagállamaik, másrészről Macedónia Volt Jugoszláv Köztársaság között létrejött stabilizációs és társulási megállapodás acéltermékekről szóló 2. jegyzőkönyvében mennyiségi korlátozások nélküli kettős ellenőrzési rendszert hoztak létre a Macedónia Volt Jugoszláv Köztársaságból származó acéltermékek Közösségbe történő behozatalára.
(2)
Ezt a kettős ellenőrzési rendszert az egyes ESZAK- és EK-acéltermékek Macedónia Volt Jugoszláv Köztársaságból az Európai Közösségbe történő kiviteléről (kettős ellenőrzési rendszer) szóló, 2002. január 21-i 152/2002/EK rendelet (1) valósította meg.
(3)
Az EK - Macedónia Volt Jugoszláv Köztársaság Stabilizációs és Társulási Tanács 2007. december 20-i 1/2007 határozatával (2) módosította az acéltermékekről szóló 2. jegyzőkönyvet, hatályon kívül helyezve a kettős ellenőrzési rendszert. A 152/2002/EK rendeletet tehát hatályon kívül kell helyezni,
ELFOGADTA EZT A RENDELETET:
1. cikk
A 152/2002/EK rendelet hatályát veszti.
2. cikk
Ez a rendelet 2008. február 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. január 28-án.